สั่งคลังเช็คลูกหนี้นอกระบบแห่ถอนตัว
มาร์คสั่งกระทรวงการคลังตรวจสอบลูกหนี้นอกระบบ 4 แสนรายเตรียมถอนตัวพ้นโครงการแก้หนี้ เร่งประสานบสย.ช่วยค้ำประกันกลุ่มที่มีปัญหา&nbsp;
11 ก.ค. 2553

มาร์คสั่งกระทรวงการคลังตรวจสอบลูกหนี้นอกระบบ 4 แสนรายเตรียมถอนตัวพ้นโครงการแก้หนี้ เร่งประสานบสย.ช่วยค้ำประกันกลุ่มที่มีปัญหา 
นายอภิสิทธิ์ เวชชาชีวะ นายกรัฐมนตรี กล่าวว่า ได้สั่งการให้หน่วยงานที่เกี่ยวจข้องเร่งตรวจสอบกรณีลูกหนี้นอกระบบที่ขึ้นทะเบียนไว้กับกระทรวงการคลัง 4 แสนราย จากจำนวนทั้งหมด 6 แสนราย จะถอนตัวออกจากโครงการว่าสาเหตุที่ถอนตัวเกิดจากอะไร โดยเบื้องต้นยังไม่ชัดเจนว่า ลูกหนี้กลุ่มนี้จะถอนตัวออกจากโครงการจริงหรือไม่ ขณะที่การเปิดขึ้นทะเบียนหนี้นอกระบบรอบ 2 จะดำเนินการหลังขึ้นทะเบียนลูกหนี้ 6 แสนรายเสร็จแล้ว
อย่างไรก็ตามขณะนี้กระทรวงการคลัง กำลังเร่งแก้ไขปัญหา เรื่องการค้ำประกันให้กับผู้ที่ขึ้นทะเบียนแก้ไขหนี้นอกระบบไว้แล้ว เกือบ 4 แสนราย ยังเหลืออีก 2 แสนราย ที่ขึ้นทะเบียนไว้ก่อนหน้านี้ ซึ่ง นายกรณ์ จาติกวณิช รมว.คลัง ยืนยันว่า จะผ่อนปรนนโยบายช่วยเหลือให้ลูกหนี้กลุ่มดังกล่าว เข้าเป็นลูกหนี้ในระบบ  โดยให้ บรรษัทสินเชื่ออุตสาหกรรมขนาดย่อม (บสย.) ช่วยสนับสนุนค้ำประกันสินเชื่อ ซึ่งคาดว่าจะสามารถช่วยเหลือลูกหนี้ได้ 6 แสนราย จากที่ตั้งเป้าไว้ 4-5 แสนราย